open-index/open-wikipedia-markdown huggingface dataset:
তেকানী চুকাইনগর ইউনিয়ন

**তেকানী চুকাইনগর ইউনিয়ন** বাংলাদেশের বগুড়া জেলার সোনাতলা উপজেলার একটি ইউনিয়ন।

## অবস্থান

## যোগাযোগ

## আয়তন
এই ইউনিয়নের মোট আয়তন ৩০ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ২১,৯২৫ জন।

## প্রশাসনিক কাঠামো
এই ইউনিয়ন ১৪টি গ্রাম ও ১৪টি মৌজা নিয়ে গঠিত। 
## শিক্ষা ব্যবস্থা
এই ইউনিয়নে ১০টি নিম্ন মাধ্যমিক বিদ্যালয়, ২টি উচ্চ বিদ্যালয় ও ৫টি মাদ্রাসা রয়েছে। 
## হাট-বাজার
কাচারী বাজার।

## জনপ্রতিনিধি
ইউনিয়নের বর্তমান চেয়ারম্যান জাহিদুল ইসলাম মন্ডল 
; পূর্বতন চেয়ারম্যানবৃন্দ
# ইয়াকুব আলী আকন্দ	
# আইয়ুব হোসেন মন্ডল	
# ইউসুফ উদ্দিন আকন্দ
# আব্দুল হামিদ মন্ডল
# আশরাফ উদ্দিন আকন্দ
# মোঃ আশরাফ উদ্দিন সরকার
# রুহুল আমিন মন্ডল ( ভারপ্রাপ্ত )
# শামছুল হক মন্ডল

## ধর্মীয় উপাসনালয়
এই ইউনিয়নে ৩৩টি মসজিদ, ৩টি ঈদগাহ ও ২টি মন্দির রয়েছে।
## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র
হিন্দোল রাজ্য

**হিন্দোল রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ পূর্বতন এই দেশীয় রাজ্যটি বর্তমানে ঢেঙ্কানাল জেলার অন্তর্গত। রাজ্যটির রাজধানী ছিল বর্তমান ওড়িশা রাজ্যের হিন্দোল শহরে। ১৯৪৭ খ্রিস্টাব্দ পর্যন্ত এটি ব্রিটিশ ভারতের অংশ না হলেও ব্রিটিশ শাসিত পূর্বাঞ্চলীয় রাজ্য এজেন্সির অন্তর্গত উড়িষ্যার রাজ্য এজেন্সির একটি দেশীয় রাজ্য ছিল।

## ইতিহাস
হিন্দোল রাজ্যের ইতিহাস খুঁজে পাওয়া যায় ৮০০ খ্রিস্টাব্দে প্রতিষ্ঠিত দুদুরকোট অঞ্চল থেকে। ১৫৫৪ খ্রিস্টাব্দে গঞ্জামের খিমেড়ি রাজাবংশের লক্ষ্মণ মহরট্ট এবং ভরত মহরট্ট নামে দুই ভাই সাম্রাজ্য মাদ্রাজ প্রেসিডেন্সি অবধি বিস্তার করতে সক্ষম হয়েছিলেন৷ ১৮০৩ খ্রিস্টাব্দের সেপ্টেম্বর-অক্টোবর মাসে ব্রিটিশ ইস্ট ইন্ডিয়া কোম্পানি ওড়িশা দখল করলে তারা হিন্দোলসহ বিভিন্ন দেশীয় রাজ্যের সাথে সন্ধি করেন৷

১৯৪৭ খ্রিস্টাব্দে ভারতের স্বাধীনতা লাভের পর ১৯৪৮ খ্রিস্টাব্দের পহেলা জানুয়ারি তারিখে হিন্দোল রাজ্য ভারতীয় অধিরাজ্যে যোগদান করে। এরপর ১৯৪৮ খ্রিস্টাব্দে  ঢেঙ্কানাল, তালচের, আটমল্লিক, পাললহড়া রাজ্যগুলির ভারতের যোগদান করলে হিন্দোল সহ ওই রাজ্যগুলিকে একত্রিত করে ওড়িশা প্রদেশের ঢেঙ্কানাল জেলা গঠন করা হয়।

### শাসকবর্গ
হিন্দোল রাজ্যের শাসকরা ছিলেন মূলত রাজপুত বংশজ, তাদের পারিবারিক উপাধি ছিল রাজা। 

#### রাজা

#### সরবরাকার, প্রশাসনিক প্রধান, রাজপ্রতিনিধি

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১৫৫৪-এ ভারতে প্রতিষ্ঠিত
বিষয়শ্রেণী:ঢেঙ্কানাল জেলা
বিষয়শ্রেণী:১৫৫৪-এ প্রতিষ্ঠিত রাষ্ট্র ও অঞ্চল
মধুপুর ইউনিয়ন

**মধুপুর ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* মধুপুর ইউনিয়ন, তেরখাদা; (খুলনা জেলা)
* মধুপুর ইউনিয়ন, বদরগঞ্জ; (রংপুর জেলা)
* মধুপুর ইউনিয়ন, সোনাতলা; (বগুড়া জেলা)

## আরও দেখুন
* টেপামধুপুর ইউনিয়ন; (কাউনিয়া, রংপুর)
সিঙ্গাপুর সশস্ত্র বাহিনী

**সিঙ্গাপুর সশস্ত্র বাহিনী** হচ্ছে সিঙ্গাপুরের প্রতিরক্ষা বাহিনী। ১৯৬৫ সালের ৯ই আগস্ট সিঙ্গাপুর স্বাধীনতা লাভ করে এবং এরপর থেকেই সিঙ্গাপুরের সামরিক বাহিনী গঠনের চিন্তাভাবনা শুরু হয়ে যায়। সিঙ্গাপুর সেনাবাহিনীর গোঁড়াপত্তন (মূল গোঁড়াপত্তন) ১৯৬৫ সালের ডিসেম্বরে ঘটে 'সিঙ্গাপুর সেনা আইন'-এর মাধ্যমে।

সিঙ্গাপুরের ইতিহাস দেখলে দেখা যাবে সিঙ্গাপুরের কখনোই নিজস্ব কোনো সামরিক বাহিনী ছিলোনা, না ছিলো কোনো সেনাবাহিনী, না ছিলো কোনো নৌবাহিনী, তবে ব্রিটিশরা দ্বিতীয় বিশ্বযুদ্ধের সময় ব্রিটিশ সেনাবাহিনী এবং রাজকীয় নৌবাহিনী সহ রাজকীয় বিমান বাহিনীর ঘাঁটি সিঙ্গাপুর ভূখণ্ডে গড়ে তোলে অস্থায়ী ভাবে, এটার উদ্দেশ্য ছিলো জাপানি সামরিক বাহিনীর বিরুদ্ধে লড়াই করা। ১৯৫৭ সালের ১২ই মার্চ সিঙ্গাপুর পদাতিক রেজিমেন্ট নামে একটি পদাতিক বাহিনী গড়ে ওঠে স্থানীয় সিঙ্গাপুরীয় তরুণদেরকে নিয়ে এবং সিঙ্গাপুরে সামরিক বাহিনী বানানোর চিন্তা করা হয়।

সিঙ্গাপুর ১৯৬৫ সালের ৯ই আগস্ট একটি পরিপূর্ণ স্বাধীন হিসেবে আত্মপ্রকাশ করে এবং লি কুয়ান ইউ স্বাধীন সিঙ্গাপুরের প্রথম প্রধানমন্ত্রী ছিলেন, তিনি সিঙ্গাপুর সশস্ত্র বাহিনী গঠনের জন্য পদক্ষেপ নেন। সিঙ্গাপুর সেনাবাহিনীর জন্য নতুন ইউনিট গঠন, ব্রিটেন থেকে বিমান বাহিনীর জন্য পরিবহন বিমান আনয়ন এবং নৌবাহিনীর জন্য টহল জাহাজ আনা হয় অতি দ্রুত। ১৯৭০-এর দশকে সিঙ্গাপুর সামরিক বাহিনীর জন্য মার্কিন এবং ব্রিটিশ সাহায্য বড়োভাবে আসতে থাকে। সিঙ্গাপুর ভূখণ্ড ছোটো বিধায় তৈরি করা হয় একেবারেই ছোটো করে পদাতিক ব্রিগেড, গোলন্দাজ রেজিমেন্ট (ফিল্ড রেজিমেন্ট) এবং খুবই ছোটো নৌ এবং বিমান ঘাঁটি। সিঙ্গাপুর সশস্ত্র বাহিনীর নিজস্ব প্রশিক্ষণ কেন্দ্র মাত্র একটি আছে আর সেটা হলো 'সিঙ্গাপুর আর্মড ফোর্সেস ট্রেনিং ইন্সটিটিউট' বা 'সিঙ্গাপুর সশস্ত্র বাহিনী প্রশিক্ষণ কেন্দ্র' - এটাতে সৈনিক, নাবিক, বিমানসেনা এবং সকল শাখার কর্মকর্তাদের প্রশিক্ষণ হয় আর উচ্চতর প্রশিক্ষণের জন্য সিঙ্গাপুরীয়রা বিভিন্ন দেশে গমন করে।

## তথ্যসূত্র

## বহিঃসংযোগ

* অফিশিয়াল ওয়েব ঠিকানা সমূহ: প্রতিরক্ষা মন্ত্রণালয়, সিঙ্গাপুর সেনাবাহিনী , 
* সিঙ্গাপুর নৌবাহিনী , 
* সিঙ্গাপুর বিমান বাহিনী 

বিষয়শ্রেণী:সিঙ্গাপুরের সামরিক বাহিনী
বিষয়শ্রেণী:দেশ অনুযায়ী সামরিক বাহিনী
ভারতের রাজ্য নীতিবাক্যের তালিকা

**[[ভারত]]** দক্ষিণ এশিয়ার একটি দেশ। এটি ২৮ টি রাজ্য এবং ৮ টি কেন্দ্রশাসিত অঞ্চল নিয়ে গঠিত। এগুলোর মধ্যে ৫ টি রাজ্য তাদের নিজস্ব রাজ্য নীতিবাক্য গ্রহণ করেছে। আর ২০ টি রাজ্য এবং ৬টি কেন্দ্রশাসিত অঞ্চল ভারতের রাষ্ট্রীয় নীতিবাক্যকে তাদের রাজ্যের নীতিবাক্য হিসাবে ব্যবহার করে থাকে। অন্যদিকে ৩টি রাজ্য (বিহার, মণিপুর এবং উত্তর প্রদেশ) এবং ২টি কেন্দ্রশাসিত অঞ্চলের ( চণ্ডীগড় ও লক্ষদ্বীপ ) কোনও দাপ্তরিক নীতিবাক্য নেই।

## রাজ্য

## কেন্দ্রশাসিত অঞ্চল

## স্বায়ত্তশাসিত প্রশাসনিক বিভাগসমূহ
ভারতের সংবিধানের ষষ্ঠ তফসিল দ্বারা প্রতিষ্ঠিত কিছু স্বায়ত্তশাসিত প্রশাসনিক বিভাগ তাদের নিজস্ব লক্ষ্যবস্তু গ্রহণ করেছেন।

## আরও দেখুন
* সত্যমেব জয়তে, ভারতের রাষ্ট্রীয় নীতিবাক্য
* ভারতের রাজ্য প্রতীকসমূহের তালিকা
* ভারতের রাজ্য পতাকার তালিকা
* ভারতের রাজ্য প্রতীকের তালিকা
* ভারতের রাজ্য সংগীতের তালিকা
* ভারতের রাজ্য প্রতিষ্ঠা দিবসের তালিকা
* ভারতের রাজ্য প্রাণির তালিকা
* ভারতের রাজ্য পাখির তালিকা
* ভারতের রাজ্য ফুলের তালিকা
* ভারতের রাজ্য বৃক্ষের তালিকা

## তথ্যসূত্র

বিষয়শ্রেণী:ভারত সম্পর্কিত তালিকা
বিষয়শ্রেণী:ভারতীয় সংস্কৃতি সম্পর্কিত তালিকা
কাতার–বাংলাদেশ সম্পর্ক

**বাংলাদেশ-কাতার সম্পর্ক** বাংলাদেশ ও কাতারের দ্বিপক্ষীয় সম্পর্কের কথা উল্লেখ করে।

## ইতিহাস
দোহায় বাংলাদেশের একটি দূতাবাস রয়েছে। বাংলাদেশ ও কাতার প্রতিরক্ষা সম্পর্ক বাড়াতে সম্মত হয়েছে। কাতার চ্যারিটির বাংলাদেশে স্কুল, এতিমখানা এবং প্রশিক্ষণ কেন্দ্র রয়েছে। ২০১৪ সালে দোহায় বাংলাদেশ-কাতার মহিলা সমিতি গঠন করা হয়েছিল। বাংলাদেশের পররাষ্ট্রমন্ত্রী আবুল হাসান মাহমুদ আলী ২০১৬ সালে বাণিজ্য ও দ্বিপাক্ষিক সম্পর্ক নিয়ে আলোচনার জন্য কাতারে গিয়েছিলেন। ২০২৫ সালে বাংলাদেশের প্রধান উপদেষ্টা ডঃ ইউনুসের কাতার সফরের সময় কাতার তার রাষ্ট্রীয় নিরাপত্তার জন্য ৭২৫ জন বাংলাদেশি সেনা নিয়োগের পরিকল্পনার কথা জানায়।

## অর্থনৈতিক সম্পর্ক
২০১০ সালের নভেম্বরে শুরু হওয়া আলোচনার ফলস্বরূপ, ২০১৩ সালে কাতার থেকে এলএনজি আমদানির জন্য বাংলাদেশ একটি চুক্তি স্বাক্ষর করেছে। ২০১৩ সালে বাংলাদেশ ১.৮ মিলিয়ন ডলারের পণ্য রফতানি করেছে। বাংলাদেশের সংবাদপত্র প্রথম আলো ২০১৪ সালের অক্টোবরে কাতারে তার কাগজের সাপ্তাহিক প্রকাশনা শুরু করে, এটি দেশের বাইরে প্রকাশিত প্রথম বাংলাদেশী দৈনিক। ২০১৭ সালের জুনে, বাংলাদেশ কাতারি সংস্থা রসগাসের সাথে পরবর্তী ১৫ বছরের জন্য বছরে ২.৫ মিলিয়ন টন এলএনজি পাওয়ার চুক্তি স্বাক্ষর করেছে। যেগুলোর শিপমেন্ট ২০১৮ সালে শুরু হওয়ার কথা ছিল।

২০১৫ সালে বাংলাদেশ থেকে আগত শ্রমিকদের বৃহত্তম দল কাতারে গিয়েছিল। ২০১৫ সালে প্রায় ১২৩,০০০ প্রবাসী কাতারে মূলত নির্মাণ খাতে কাজ করছিলেন।

## তথ্যসূত্র

বিষয়শ্রেণী:কাতারের দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
সুঈকোট

**সুঈকোট** পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিলো ৪৩৮৪ জন এবং খানার সংখ্যা ছিল ৭৭৩ টি। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:রাপ্তী অঞ্চলের গ্রাম উন্নয়ন সমিতি
বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:নেপালের সল্যান জেলার ভৌগোলিক অসম্পূর্ণ
শারদা, নেপাল

**শারদা পৌরসভা** () নেপালের পশ্চিমাঞ্চলীয় উন্নয়ন অঞ্চলের রাপ্তী অঞ্চলের সল্যান জেলায় অবস্থিত একটি পৌরসভা। ১৮ ই মে, ২০১৪ সালে সাতটি গ্রাম উন্নয়ন সমিতি নিয়ে এই পৌরসভাটি গঠিত হয়। সমিতিগুলো হলো ডাঁডাগাউঁ, হিবল্চা, কজেরী, খলঙ্গা, মার্কে, সৈজুবাল টাকুরা এবং স্যানীখেল।  

১৯৯১ সালে নেপালের জনশুমারি অনুসারে এর জনসংখ্যা ছিল ৬,৩৯০ জন। ২০১১ সালের সর্বশেষ জনশুমারি অনুসারে জনসংখ্যা বেড়ে দাঁড়িয়েছে ২৩,৭৩০ জন।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:রাপ্তী অঞ্চলের গ্রাম উন্নয়ন সমিতি
বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:নেপালের সল্যান জেলার ভৌগোলিক অসম্পূর্ণ
ভারতের রাজ্য পতাকার তালিকা

বর্তমানে ভারতীয় প্রজাতন্ত্রের  কোনও রাজ্যের সরকারি স্বীকৃত স্বতন্ত্র পতাকা নেই। 

রাজ্য প্রতীক ও নাম (অবৈধ ব্যবহার প্রতিরোধ) আইন, ১৯৫০ বা জাতীয় সম্মানের অপমান প্রতিরোধ আইন, ১৯৭১-এ রাজ্যগুলোকে স্বতন্ত্র পতাকা গ্রহণে বাধা দেওয়ার কোনও আইনী নিষেধাজ্ঞার অস্তিত্ব নেই। ১৯৯৪ সালের ভারতের সুপ্রিম কোর্টের একটি মামলা *[[এস. আর. বোমাই বনাম ভারত প্রজাতন্ত্র|এস. আর. বোমাই বনাম ভারত প্রজাতন্ত্রের]] প্রেক্ষিতে* সুপ্রিম কোর্ট ঘোষণা করেছিল যে, কোনও রাজ্যের নিজস্ব পতাকা থাকার ব্যপারে ভারতের সংবিধানে কোন নিষেধাজ্ঞা নেই। তবে, একটি রাজ্য পতাকার মাধ্যমে জাতীয় পতাকাকে অসম্মান করা উচিত নয়।  ভারতের পতাকাবিধিও অন্যান্য পতাকাকে ভারতের জাতীয় পতাকার সাথে উত্তোলিত করার অনুমতি দেয়; তবে একই পতাকা দণ্ডে বা জাতীয় পতাকার চেয়ে উচ্চতর অবস্থানে উত্তোলিত করার অনুমতি নেই। 

## প্রাক্তন সরকারি রাজ্য পতাকা
জম্মু ও কাশ্মীর রাজ্যের ভারতের সংবিধানের ৩৭০ অনুচ্ছেদে রাজ্যকে দেওয়া বিশেষ মর্যাদার অধীনে ১৯৫২ থেকে ২০১৯ সাল পর্যন্ত একটি সরকারিভাবে স্বীকৃত রাষ্ট্রীয় পতাকা ছিল।

## প্রস্তাবিত রাজ্য পতাকা

## রাজ্য সরকারের ব্যানার
কোনও রাজ্য বা কেন্দ্রশাসিত অঞ্চলকে প্রতিনিধিত্ব করার জন্য যখন একটি স্বতন্ত্র ব্যানার প্রয়োজন হলে একটি সাদা জমিনের উপর রাজ্য বা কেন্দ্রশাসিত অঞ্চলটির প্রতীক প্রদর্শিত হতে পারে।   

### রাজ্যসমূহ

চিত্র:Seal of Assam.svg|অসমের প্রতীক
চিত্র:Bihar Government Banner.png|বিহারের প্রতীক
চিত্র:..Chhattisgarh Flag(INDIA).png|ছত্তিসগড়ের প্রতীক
চিত্র:..Haryana Flag(INDIA).png|হরিয়ানার প্রতীক

চিত্র:..Karnataka Flag(INDIA).png|কর্ণাটকের প্রতীক
চিত্র:..Kerala Flag(INDIA).png|কেরালার প্রতীক
চিত্র:..Madhya Pradesh Flag(INDIA).png|মধ্যপ্রদেশের প্রতীক
চিত্র:Flag of Maharashtra.svg|মহারাষ্ট্রের প্রতীক
চিত্র:Meghalaya Flag(INDIA).png|মেঘালয়ের প্রতীক
চিত্র:Mizoram Flag(INDIA).png|মিজোরামের প্রতীক
চিত্র:Orissa Flag(INDIA).png|ওড়িশার প্রতীক
চিত্র:..Punjab Flag(INDIA).png|পাঞ্জাবের প্রতীক
চিত্র:..Rajasthan Flag(INDIA).png|রাজস্থানের প্রতীক
চিত্র:Flag of the Government of Sikkim.svg|সিকিমের প্রতীক
চিত্র:..Tamil Nadu Flag(INDIA).png|তামিলনাড়ুর প্রতীক
চিত্র:Tiripura Flag(INDIA).png|ত্রিপুরার প্রতীক
চিত্র:Emblem of West Bengal (Banglarmukh) before 2018.png|পশ্চিমবঙ্গের প্রতীক


### কেন্দ্রশাসিত অঞ্চল

চিত্র: Andaman and Nicobar Administration Banner.png|আন্দামান ও নিকোবর দ্বীপপুঞ্জের প্রতীক

চিত্র: Dadra and Nagar Haveli and Daman and Diu emblem.png|দাদ্রা এবং নগর হাভেলি এবং দমন ও দিউ এর প্রতীক
চিত্র:Flag of Delhi Capital Territory.svg|দিল্লির প্রতীক
চিত্র: Government of Jammu and Kashmir.png|জম্মু ও কাশ্মীরের প্রতীক
চিত্র:Flag of Ladakh, India.svg|লাদাখের প্রতীক
চিত্র:Banner of Puducherry.png|পুডুচেরির প্রতীক


### স্বায়ত্তশাসিত প্রশাসনিক বিভাগসমূহ

চিত্র:Emblem of Bodoland.png|বড়োল্যান্ড টেরিটোরিয়াল অঞ্চলের সীল


## আরও দেখুন

* ভারতের জাতীয় পতাকা
* ভারতীয় পতাকাবিধি
* ভারতীয় পতাকাসমূহের তালিকা
* ভারতের রাজ্য ও কেন্দ্রশাসিত অঞ্চলের প্রতীক
* ভারতের রাজ্য ও কেন্দ্রশাসিত অঞ্চলসমূহের প্রতীক
* ভারতের রাজ্য নীতিবাক্যের তালিকা
* ভারতের রাজ্য সংগীতের তালিকা
* ভারতের রাজ্য প্রতিষ্ঠাবার্ষিকীর তালিকা
* ভারতের রাজ্য প্রাণির তালিকা
* ভারতের রাজ্য পাখিসমূহের তালিকা
* ভারতের রাজ্য ফুলের তালিকা
* ভারতের রাজ্য বৃক্ষের তালিকা

## তথ্যসূত্র

বিষয়শ্রেণী:ভারতের পতাকা
বিষয়শ্রেণী:ভারতীয় সংস্কৃতি সম্পর্কিত তালিকা
কেওনঝড় রাজ্য

**কেওনঝড় রাজ্য** বা **কেন্দুঝর রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ পূর্বাঞ্চলীয় রাজ্য এজেন্সির ওড়িশা রাজ্য এজেন্সির অন্তর্গত আয়তনের বিচারে দ্বিতীয় বৃহত্তম দেশীয় রাজ্য ছিলো এটি৷ বর্তমানে এটি মোটামুটিভাবে ওড়িশা রাজ্যের কেন্দুঝর জেলার সীমানা নির্দেশ করে৷

রাজ্যটি উত্তরে সিংভূম জেলা, পূর্বে ময়ূরভঞ্জ রাজ্য ও বালেশ্বর জেলা, দক্ষিণে ঢেঙ্কানাল রাজ্য ও কটক জেলা এবং পূর্বে পাললহড়া ও বনাই রাজ্য দ্বারা পরিবেষ্ঠিত৷ রাজ্যটি স্পষ্টভাবে ভৌগোলিকভাবে দুটি খণ্ডে বিভক্ত: নিম্ন কেওনঝড়, সমতল নদীবিধৌত পলিদ্বারা নির্মিত উপত্যকা অঞ্চল (মূলত বৈতরণী নদী) এবং উচ্চ কেওনঝড়, গন্ধমার্দন পর্বতসঙ্কুল ঘন জঙ্গলাচ্ছন তুলনামূলক অধিক উচ্চতাযুক্ত অঞ্চল৷ রাজ্যটির সর্বোচ্চ উচ্চতা ১০৭৮ মিটার৷ রাজ্যটির রাজধানী ছিলো কেন্দুঝর শহরে৷ 

## ইতিহাস
কেওনঝড়ের ইতিহাস বহু শতাব্দী প্রাচীন। খ্রিস্টীয় দ্বাদশ শতাব্দীর মধ্যভাগে ময়ূরভঞ্জ রাজ্যের প্রতিষ্ঠাতা আদি সিংহ (আদি ভঞ্জ)-এর ভ্রাতা জ্যোতি সিংহ (জ্যোতি ভঞ্জ) ছিলেন এই রাজ্যের প্রতিষ্ঠাতা। অপর একটি জনশ্রুতি অনুসারেরাজপুতানার জয়পুর রাজ্যের রাজা মানসিংহের এক সন্তান জয়সিংহ পুরীর জগন্নাথ মন্দিরে দেবদর্শন করতে আসেন। তিনি পুরীর গজপতি রাজা প্রতাপেন্দ্র দেবের কন্যা পদ্মাবতীকে বিবাহ করেন। এই সময় যৌতুক হিসেবে জয়সিংহ হরিহরপুর রাজ্য লাভ করেন যা পরবর্তীকালে দুটি পৃথক তথা ময়ূরভঞ্জ এবং কেওনঝড় রাজ্যে পরিণত হয়। পদ্মাবতীর দুই পুত্র সন্তান আদি সিংহ এবং জ্যোতি সিংহ ছিলেন ওই দুই রাজ্যের শাসক তারা উভয়ই পুরীর গজপতি রাজা দ্বারা প্রাপ্ত ভঞ্জ উপাধি গ্রহণ করেছিলেন। 

### শাসকবর্গ
কেওনঝড় এর শাসকগণ রাজা উপাধিতে ভূষিত হতেন। কেওনঝড় রাজপরিবার পার্শ্ববর্তী ময়ূরভঞ্জ লাগছে চিহ্ন ময়ূর এবং পীতাভ নীল বর্ণ নিজের রাজ্যের প্রতীক রূপে নির্ণীত করেছিলেন।

#### রাজা
*১৬৮৮ - ১৭০০                জগন্নাথ ভঞ্জ
*১৭০০ - ১৭১৯                রঘুনাথ ভঞ্জ 
*১৭১৯ - ১৭৩৬                গোপীনাথ ভঞ্জ 
*১৭৩৬ - ১৭৫৭                নরসিংহ নারায়ণ ভঞ্জ 
*১৭৫৭ - ১৭৫৮                দানেশ্বর নারায়ণ ভঞ্জ 
*১৭৫৮ - ১৭৬২                যাগেশ্বর নারায়ন ভঞ্জ 
*১৭৬২ - ১৭৯৪                প্রতাপ বলভদ্র ভঞ্জ 
*১৭৯৪ - ১৮২৫                জনার্দন ভঞ্জ 
*১৮২৫ - ২২ মার্চ ১৮৬১         গদাধর নারায়ণ ভঞ্জদেও (১৮৫৮ থেকে নিজস্ব ভাবে মহারাজা ব্যবহার 1858) 
*৪ সেপ্টেম্বর ১৮৬১ – ২৭ অক্টোবর ১৯০৫  ধনুর্জয় নারায়ণ ভঞ্জদেও (১ জানুয়ারি ১৮৭৭ থেকে নিজস্ব ভাবে মহারাজা ব্যবহার) 
*২৭ অক্টোবর ১৯০৫ – ১২ আগস্ট ১৯২৬  গোপীনাথ নারায়ণ ভঞ্জদেও (১৯০৬ তে প্রশাসনিকভাবে সাময়িক নিষ্কাশন)
*১৯০৬ - ১২ আগস্ট ১৯২৬         ম্যাকমিলান -রাজ্য সুপারিনটেনডেন্ট
*১২ আগস্ট ১৯২৬ – ১৫ আগস্ট ১৯৪৭  বলভদ্র নারায়ণ ভঞ্জদেও

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১২শ শতাব্দীতে ভারতে প্রতিষ্ঠিত
বিষয়শ্রেণী:কেন্দুঝর জেলা
বিষয়শ্রেণী:১৯৪৮-এ ভারতে বিলুপ্ত
ইসমাইল খালেদি

ইহুদী রাষ্ট্র ইসরাইল প্রথমবারের মত নিয়োগ পাওয়া মুসলিম রাষ্ট্রদূত ইসমাইল খালেদি।বিশেষজ্ঞদের ধারণা, ইসরাইল নিজেদের বর্ণবাদী অপবাদ ঘোচানোর জন্য প্রথমবারের মতো রাষ্ট্রদূত হিসেবে এক আরব বেদুইনকে নিয়োগ দিয়েছে। সম্প্রতি তাকে আফ্রিকার দেশ এরিত্রিয়ার রাষ্ট্রদূত হিসেবে নিয়োগ দিয়েছে ইসরাইল।প্রচণ্ড মেধাবী এই মুসলিম রাষ্ট্রদূত উঠে এসেছেন মেষপালক গোত্র থেকে । কিন্তু এ পর্যন্ত আসতে অনেক কস্ট করতে হয়েছে ।
## শৈশব জীবন
ইসমাইল খালেদি ১৯৭১ সালে ইসরাইলের হাইফা শহরের নিকটবর্তী গ্রামে জন্মগ্রহণ করেন । তিনি এগারো ভাইবোনের মধ্যে তৃতীয় । তিনি ৮ বছর বয়স পর্যন্ত বেদুইন তাবুতে থাকতেন । ইসরাইলের হাইফা বিশ্ববিদ্যালয় থেকে বিএসসি এবং তেলআবিব বিশ্ববিদ্যালয় থেকে আন্তর্জাতিক সম্পর্ক বিষয়ে মাস্টার্স ডিগ্রি অর্জন করেন খালেদি।
## রাজনৈতিক জীবন
ক্ষমতাসীন লিকুদ পার্টির আস্থাভাজন এ আরব বেদুইন ২০০৪ সাল থেকে ইসরাইলের পররাষ্ট্র মন্ত্রণালয়ে নিয়োগ পান। মার্কিন যুক্তরাষ্ট্রের সান ফ্রান্সিসকো কনসোলেট এবং যুক্তরাজ্যের ইসরাইলি দূতাবাসেও গুরুত্বপূর্ণ দায়িত্বে ছিলেন ইসমাইল খালেদি।
ইসমাইল খালেদি আরব বেদুইনদের অধিকার আন্দোলনে বরাবরই সরব ছিলেন। ২০১৭ সালে সামাজিক যোগাযোগ মাধ্যমে দেয়া পোস্টে তিনি বলেন, আরব বেদুইনদের তাদের অধিকার আদায়ে আন্দোলন চালিয়ে যেতে হবে। প্রয়োজনে ইসরাইলে বিরুদ্ধে ব্যবস্থা নিতে আন্তর্জাতিক অপরাধ আদালতে যাওয়া উচিৎ।
ইসমাইল খালেদি অত্যন্ত সৎ সাহসী এবং প্রতিবাদী একজন মানুষ। একজন কূটনীতিক হয়েও তার দেশের দখলদারিত্বের বিরুদ্ধে কথা বলতে পিছ পা হননি ইসমাইল খালেদি।
গত সপ্তাহে খালেদির 'অ্যা শেফার্ডস জার্নি: দ্যা স্টরি অফ ইসরাইলস ফার্স্ট বেদুইন ডিপ্লমেট' নামে একটি বই প্রকাশিত হয়। সেই বইয়ে বর্ণনা করা হয়েছে একজন মেষপালক থেকে গুরুত্বপূর্ণ কূটনীতিক হয়ে উঠার কথা।
তার ওই আত্মজীবনীতে ইসরাইলের বর্ণবৈষম্যের কথাও তুলে ধরেছেন। জেরুজালেমের কেন্দ্রীয় বাসস্টেশনে একবার তাকে এক নিরাপত্তা কর্মী কালো বলে লাথি মেরে মাটিতে ফেলে দিয়েছিলেন- এ কথাও তিনি লিখেছেন বইটিতে।

## তথ্যসূত্র

__FORCETOC__

বিষয়শ্রেণী:ইসরায়েল
বিষয়শ্রেণী:রাষ্ট্রদূত
বিষয়শ্রেণী:মুসলিম
বিষয়শ্রেণী:১৯৭১-এ জন্ম
বিষয়শ্রেণী:ইসরায়েলি কূটনীতিবিদ
বিষয়শ্রেণী:জীবিত ব্যক্তি
বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী
রাজবাড়ীর চমচম

**রাজবাড়ীর চমচম** হলো বাংলাদেশের রাজবাড়ী জেলায় উৎপন্ন এক ধরনের মিষ্টি যা মূলত চমচমের একটি প্রকরণ। রাজবাড়ীর জনপ্রিয় এ মিষ্টিটি প্রস্তুত করেছিলেন *ভাদু সাহা* নামক একজন মিষ্টি প্রস্তুতকারক যিনি এই চমচমের জন্য সারা দেশে বিখ্যাত। সাধারণত এটি হালকা রসালো হয়। রাজবাড়ীর ঐতিহ্যবাহী এই চমচমের স্বাদ ও গন্ধ অন্যান্য চমচম হতে আলাদা। যদিও পোড়াবাড়ীর চমচম এর অনবদ্য স্বাদের জন্য বেশি বিখ্যাত তবুও রাজবাড়ীর চমচমও এর স্বাদের জন্য বেশ জনপ্রিয়। বিশেষ করে, ক্ষীরের প্রলেপ দেওয়া ক্ষীরের চমচম বেশি সুস্বাদু।

## তথ্যসূত্র

বিষয়শ্রেণী:বাংলাদেশী মিষ্টান্ন
বিষয়শ্রেণী:বাংলাদেশী রন্ধনশৈলী
চমচম
খণ্ডপাড়া রাজ্য

**খণ্ডপাড়া রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে ওড়িশা রাজ্যের নয়াগড় জেলায় অবস্থিত।

রাজ্যটির উত্তর সীমান্ত বরাবর প্রবাহিত হয় মহানদী নদী। মূল শহর কান্তিলো হলেও রাজ্যের রাজধানী ছিল খণ্ডপাড়া শহরে। কান্তিলো শহরেই রয়েছে অন্যতম জনপ্রিয় দর্শনীয় স্থান নীলমাধব মন্দির।

## ইতিহাস
অনেকে মনে করেন মধ্যপ্রদেশের রেওয়া অঞ্চলের শাসক এই রাজ্যটির পত্তন ঘটান। আবার অপর একটি জনশ্রুতি অনুযায়ী নয়াগড়ের রাজা রঘুনাথ সিংহের দুই পুত্র ছিল। জ্যেষ্ঠপুত্র হরিহর সিংহ বংশানুক্রমে নয়াগড়ের রাজা ঘোষিত হন এবং কনিষ্ঠপুত্র যদুনাথ সিংহ মঙ্গরাজকে রাজ্যেরই চারটে গড় তথা কাদুয়া, ঘুঁটশাহী, শারদাপুর এবং খেপাড়ার দায়িত্ব দেওয়া হয়। ১৫৯৯ খ্রিস্টাব্দে যদুনাথ সিংহ মঙ্গরাজ খণ্ডপাড়া অঞ্চলের আগলপুর এবং হরিচন্দনপুর থেকে সেনাধ্যক্ষ দের পরাজিত করেন এবং ওই অঞ্চলে নিজের আলাদা একটি রাজত্ব গঠন করেন। রাজা নারায়ণ সিংহ মঙ্গরাজের শাসনকালে খণ্ডপাড়া রাজ্য পূর্ব দিকে বাঁকী, পশ্চিমে দশপল্লার বলরাম প্রসাদ, উত্তরে কান্তিলো এবং দক্ষিণে নয়াগড়ের যোগীয়াপল্লী অবধি বিস্তৃতি পায়৷ রাজ্যটি শুরুর দিকে রেওয়া রাজ্যের শাসক দ্বারা প্রতিষ্ঠিত নয়াগড় রাজ্যেরই অংশ ছিলো, কিন্তু ১৫৯৯ খ্রিস্টাব্দে ওড়িশার মহারাজা খণ্ডপাড়ার সামন্ত রাজা যদুনাথ সিংহকে মঙ্গরাজ উপাধি দিলে এটি পৃথক রাজ্যর মর্যাদা হয় এবং যদুনাথ সিংহ মঙ্গরাজ রাজ্যের প্রথম রাজা ঘোষিত হন৷ তিনি ছিলেন বাঘেল রাজবংশের রাজপুত বংশজ৷ পদ্মনাভ মঙ্গরাজ বড়ম্বা রাজ্যের রাজা থাকাকালীন খণ্ডপাড়ার রাজা বড়ম্বা রাজ্য আক্রমণ ও দখল করেন৷ 

### শাসকবর্গ
খণ্ডপাড়া রাজ্যের শাসকরা রাজা উপাধিতে ভূষিত হতেন৷ খণ্ডপাড়ার রাজবংশের চিহ্ন একটি বাঘের মুখ এবং রাজ্যের প্রতীক পার্শ্ববর্তী নয়াগড় রাজ্যের সঙ্গে অভিন্ন৷

#### রাজা
*১৫৯৯ – ১৬৭৫                যদুনাথ সিংহ মঙ্গরাজ, খণ্ডপাড়ার প্রথম রাজা
*১৬৭৫ – ১৭০৯                নারায়ণ সিংহ মঙ্গরাজ
*১৭০৯ – ১৭২৩                বালুঙ্কেশ্বর সিংহ মঙ্গরাজ
*১৭২৩ – ১৭৩২                বনমালী সিংহ মঙ্গরাজ ভ্রমরবর রায়
*১৭৩৪ – ১৭৭০                বৈরাগী সিংহ মঙ্গরাজ ভ্রমরবর রায়
*১৭৭০ – ১৭৯৪                নীলাদ্রি সিংহ মঙ্গরাজ ভ্রমরবর রায়
*১৭৯৪ – ১৮১৫                নরসিংহ সিংহ মঙ্গরাজ ভ্রমরবর রায়
*১৮১৫ – ১৮২১                পুরুষোত্তম মঙ্গরাজ ভ্রমরবর রায়
*১৮২১ – ১৮৪২                কৃষ্ণচন্দ্র সিংহ ভ্রমরবর রায় 
*১৮৪২ – ১৮৬৭                কুঞ্জবিহারী সিংহ ভ্রমরবর রায় 
*২৮ ফেব্রুয়ারি ১৮৬৭ – ১৯০৫         নটবর সিংহ ভ্রমরবর রায় 
*১৯০৫ – ২৬ ডিসেম্বর ১৯২২        রামচন্দ্র সিংহ মর্দরাজ ভ্রমরবর রায় 
*২৬ ডিসেম্বর ১৯২২ – ১৫ আগস্ট ১৯৪৭  হরিহর সিংহদেও মর্দরাজ ভ্রমরবর রায়

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১৫৯৯-এ ভারতে প্রতিষ্ঠিত
বিষয়শ্রেণী:নয়াগড় জেলা
বিষয়শ্রেণী:১৯৪৮-এ ভারতে বিলুপ্ত
জাতীয় সড়ক ৭১৭ (ভারত)

**জাতীয় সড়ক ৭১৭এ** হল ভারতের জাতীয় সড়ক, যার একটি অংশ ভারত সরকারের সংস্থা সড়ক পরিবহন ও জনপথ মন্ত্রণালয়ের ভারতমালা পরিযোজনার অংশ।   সড়কটিকে সাধারণভাবে **এনএইচ ৭১৭এ** হিসাবে উল্লেখ করা। এনএইচ ৭১৭১এ পশ্চিমবঙ্গের বাগরাকোটে শুরু হয় এবং  সিকিমের গ্যাংটকে শেষ হয়। এনএইচ ৭১৭এ ভারতের পশ্চিমবঙ্গ ও সিকিম রাজ্যের মধ্যে বিস্তৃত। এটি পশ্চিমবঙ্গের দুটি জেলা জলপাইগুড়ি জেলা ও কালিম্পং জেলা এবং সিকিমের দুটি জেলা পাকিয়ং জেলা ও পূর্ব সিকিম জেলা  মধ্যে দিয়ে  অগ্রসর হয়েছে।  

## পথ

;পশ্চিমবঙ্গ

বাগরাকোট - লাভা - আলগড়া - পেডং - পশ্চিমবঙ্গ-সিকিম সীমানা।

;সিকিম

পশ্চিমবঙ্গ-সিকিম বর্ডার - রেনক - রোরথাং - পাকিয়ং বিমানবন্দর - পাকিয়ং বাজার - রানিপুল - গ্যাংটক।

## তথ্যসূত্র

## বহিঃসংযোগ
* ওপেনস্ট্রিটম্যাপ- জাতীয় সড়ক ৭১৭

বিষয়শ্রেণী:পশ্চিমবঙ্গের জাতীয় সড়ক
বিষয়শ্রেণী:ভারতের জাতীয় সড়ক
কিউবিট

থাম্ব|কোয়ান্টাম কম্পিউটার
**কিউবিট**, কোয়ান্টাম কম্পিউটিংয়ে, একটি কোয়েট বা কোয়ান্টাম বিট (কখনও কখনও কিউবিট) কোয়ান্টাম তথ্যের প্রাথমিক একক, যা দ্বি-রাষ্ট্রীয় ডিভাইসের সাহায্যে শারীরিকভাবে উপলব্ধ ক্লাসিকাল বাইনারি বিটের কোয়ান্টাম সংস্করণ। কোয়েট হ'ল দ্বি-রাষ্ট্র (বা দ্বি-স্তরের) কোয়ান্টাম-মেকানিকাল সিস্টেম, কোয়ান্টাম মেকানিক্সের বিশিষ্টতা প্রদর্শনকারী সহজতম কোয়ান্টাম সিস্টেমগুলির মধ্যে একটি। উদাহরণগুলির মধ্যে ইলেক্ট্রনের স্পিন অন্তর্ভুক্ত রয়েছে যেখানে দুটি স্তরকে স্পিন আপ এবং ডাউন স্পিন হিসাবে নেওয়া যেতে পারে; বা একটি একক ফোটনের মেরুকরণ যাতে দুটি রাজ্যকে উল্লম্ব মেরুকরণ এবং অনুভূমিক মেরুকরণ হিসাবে নেওয়া যেতে পারে। একটি শাস্ত্রীয় ব্যবস্থায়, কিছুটা এক রাজ্যে বা অন্য অবস্থায় থাকতে হবে। তবে কোয়ান্টাম মেকানিক্স একযোগে উভয় রাজ্যের সুসংহত সুপারপজিশনে কুইটামকে অনুমতি দেয়, এমন সম্পত্তি যা কোয়ান্টাম মেকানিক্স এবং কোয়ান্টাম কম্পিউটিংয়ের মৌলিক।

## ব্যুৎপত্তি
*কিউবিট* শব্দটি চালু করার কৃতিত্ব দেয়া হয় বেঞ্জামিন শুমাচারকে। 

## বিট বনাম কিউবিট

## আরও দেখুন
* আলোকীয় গণনা

## তথ্যসূত্র

বিষয়শ্রেণী:কোয়ান্টাম কম্পিউটিং
বিষয়শ্রেণী:তথ্য একক
বিষয়শ্রেণী:অস্ট্রেলীয় উদ্ভাবন
চাইল্ডহুড'স এন্ড (পিংক ফ্লয়েডের গান)

**"চাইল্ডহুড'স এন্ড"** ব্রিটিশ রক ব্যান্ড পিংক ফ্লয়েডের, ১৯৭২ সালে প্রকাশিত সপ্তম স্টুডিও এ্যালবাম *[[অব্‌সকিওর্ড বাই ক্লাউড্‌স]]-*এর অন্তর্গত একক সঙ্গীত। ১৯৮৭ সালের *[[অ্যা মৌমানট্রি ল্যাপ্‌স অব রিজন]]*  এ্যালবাম প্রকাশের আগ পর্যন্ত এটা ছিল দলটির গিটারবাদক ডেভিড গিলমোরের পূর্ণ সঙ্গীতায়োজন করা পিংক ফ্লয়েডের শেষ গান। ডেভিড এই গানের গীতিকারও ছিলেন। গানটির শিরোনাম আর্থার সি ক্লার্কের ১৯৫৩ সালে প্রকাশিত একই নামের বৈজ্ঞানিক কল্প-উপন্যাস হতে নেয়া হয়েছিল। গানটি বারবেট শ্রোডার পরিচালিত ১৯৭২ সালের চলচ্চিত্র *[[লা ভ্যালে]]* -তে ব্যবহার করা পিংক ফ্লয়েড প্রযোজিত ১০টি গানের একটি। ১০টি  অক্টোবর, ২০১৬ তে প্রকাশিত *[[দ্য আরলি ইয়ার্স ১৯৬৫–১৯৭২]]* বক্স সেটের প্রচারণার জন্য দ্বিতীয় একক হিসেবে "চাইল্ডহুড'স এন্ড"-এর একটি রিমিক্স সংস্করণ বের হয়েছিল।

## সরাসরি পরিবেশনা
"চাইল্ডহুড'স এন্ড" গানটি ১৯৭২ সালের ডিসেম্বরে পিংক ফ্লয়েডের ইউরোপ সফর এবং মার্চ, ১৯৭৩ সালের উত্তর আমেরিকা সফরের কয়েকটি শো'তে সরাসরি পরিবেশিত হয়েছিল। গানটির সরাসরি পরিবেশিত সংস্করণটি মূল গানের সঙ্গীতায়োজনে না থাকা ভিন্ন বৈশিষ্টে পূর্ণ; অতিরিক্ত যন্ত্র সঙ্গীতের উপাদানযুক্ত এবং মূল স্টুডিও সংস্করণ হতে দীর্ঘ। সরাসরি পরিবেশনা গুলির মাঝে ১৯৭৩ সালের ১০ মার্চ কেন্ট স্টেট বিশ্ববিদ্যালয়ের উপস্থাপিত সর্বশেষ পরিবেশনাটি ব্যতিক্রম, এসময় মূল গানের স্টুডিও সংস্করণ পরিবেশিত হয়েছিল। সরাসরি পরিবেশিত সংস্করণটি এফ-শার্প মাইনর কর্ডে সঞ্চালিত,যা ই-মাইনর কর্ডে সঞ্চালিত স্টুডিও সংস্করণ হতে একধাপ উপরের সঙ্গীত নোট। *নিক মেইসন'স সসারফুল অব সিক্রেটস*  সঙ্গীতদল তাদের ২০১৯ সালের বিশ্বসফরে গানটিকে পুনরুজ্জীবিত করে।

## কর্মীবৃন্দ
* ডেভিড গিলমোর – মূল কন্ঠ, একুয়োস্টিক ও ইলেকট্রিক গিটার
* রজার ওয়াটার্স – বেস গিটার
* রিচার্ড রাইট – হ্যামন্ড অরগান, ইএমএস ভিসিএস ৩ সিন্থেসাইজার
* নিক মেইসন – ড্রামস

## তথ্যসূত্র

## বহিঃসংযোগ

বিষয়শ্রেণী:সুরকার ও গীতিকার উভয় সহ সঙ্গীত নিবন্ধ
বিষয়শ্রেণী:পিংক ফ্লয়েডের গান
বিষয়শ্রেণী:রক গীতিকাব্য
বিষয়শ্রেণী:ডেভিড গিলমোর রচিত গান
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:রজার ওয়াটার্স প্রযোজিত গানের রেকর্ডিং
বিষয়শ্রেণী:রিচার্ড রাইট (সঙ্গীতজ্ঞ) প্রযোজিত গানের রেকর্ডিং
বিষয়শ্রেণী:নিক মেইসন প্রযোজিত গানের রেকর্ডিং
রওশন ইলাহী

**রওশন ইলাহী** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## রাজনৈতিক জীবন
রওশন ইলাহী পঞ্চম জাতীয় সংসদের মহিলা আসন ২ থেকে ও ষষ্ঠ জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
শাকির আল-শুজা

**শাকির আল-শুজা আল-আলিয়ান** (; জন্ম: ২ আগস্ট ১৯৭২; **শাকির আল-শুজা** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল নাসর এবং সৌদি আরব জাতীয় ফুটবল দলের হয়ে একজন গোলরক্ষক হিসেবে খেলেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:সৌদি ফুটবলার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:১৯৯২ কিং ফাহ্দ কাপের খেলোয়াড়
বিষয়শ্রেণী:পুরুষ ফুটবল গোলরক্ষক
মুন্নী সাহা

**মুন্নি সাহা** একজন বাংলাদেশী সাংবাদিক এবং টেলিভিশন সঞ্চালক। তিনি এটিএন নিউজ টেলিভিশন চ্যানেলে কাজ করেছেন।

প্রাথমিক জীবন: মুন্নী সাহা বিক্রমপুর অর্থাৎ মুন্সীগঞ্জ সদরের গোয়ালপাড়া এলাকায় জন্ম গ্রহণ করেন। তিনি মুন্সিগঞ্জ হরগঙ্গা কলেজ থেকে HSC পাস করে ঢাকা ইডেন কলেজ থেকে স্নাতকডিগ্রি লাভ করেন। 
## কর্মজীবন
বাংলাদেশে আধুনিক নারী সাংবাদিকতার পথিকৃৎ মুন্নী সাহা ভোরের কাগজ দিয়ে তার সাংবাদিকতা শুরু। সেখান থেকে তিনি যান একুশে টেলিভিশনে। এরপর যোগ দেন এটিএন বাংলায়। উল্লেখ্য যে, এটিএন নিউজ-এর শুরু থেকেই (১৯৯৮ সালের দিকে) তিনি এই নেটওয়ার্কের সঙ্গে যুক্ত ছিলেন। ধীরে ধীরে একজন নারী সাংবাদিক হিসেবে নিষ্ঠা, আন্তরিকতা ও বলিষ্ঠ পেশাদারিত্বের মধ্য দিয়ে নিজের অবস্থান দৃঢ় করে তোলেন বাংলাদেশের জনগণের কাছে । নারী সাংবাদিকতায় তিনি অনুপ্রেরণার আইডল হয়ে ওঠেন অন্যান্য নারীদের কাছে। ২০০৯ সালের পিলখানায় বিডিআর বিদ্রোহের সময় তার সাহসী সাংবাদিকতার জন্য বিদ্রোহ অন্য দিকে মোড় নেয় ও স্থিতিশীল হয়। মালিকপক্ষের সঙ্গে বিরোধের জেরে  ৩১ মে ২০২৩ তারিখে মুন্নী সাহা এটিএন নিউজ থেকে পদত্যাগ করেন। তিনি বর্তমানে ‘এক টাকার খবর’ অনলাইন পোর্টালের সম্পাদক যার অফিস কারওয়ান বাজারে।

## সমালোচনা
২০২৪ সালের আগস্টে ছাত্র-জনতার অভ্যুত্থানের মাধ্যমে শেখ হাসিনা সরকারের পতনের পর, সাহাকে মানবতা বিরোধী অপরাধের অভিযোগে অভিযুক্ত করা হয়। তার বিরুদ্ধে হত্যাকাণ্ডের অভিযোগ আনা হয়েছে।

২০২৪ সালের অক্টোবর মাসে, বাংলাদেশ ফাইন্যান্সিয়াল ইন্টেলিজেন্স ইউনিট তার ব্যাংক অ্যাকাউন্ট সম্পর্কিত তথ্য চেয়ে চিঠি পাঠায়। ৩০ নভেম্বর ২০২৪ তারিখে, সাহাকে ঢাকার কারওয়ান বাজারে স্থানীয় জনসাধারণ আটক করে পুলিশকে সোপর্দ করে। পরে পুলিশ তাকে গোয়েন্দা বিভাগের হেফাজতে পাঠায় এবং তিনি কয়েক ঘন্টা পর ছাড়া পান।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী সাংবাদিক
বিষয়শ্রেণী:বাংলাদেশী টেলিভিশন ব্যক্তিত্ব
বিষয়শ্রেণী:বাংলাদেশী হিন্দু
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:নারী টেলিভিশন নির্বাহী
মুহাম্মদ ফাজলী ইলাহী

**মুহাম্মদ ফাজলী ইলাহী** একজন বাংলাদেশী শিক্ষাবিদ, প্রকৌশলী এবং অধ্যাপক। দীর্ঘদিন বাংলাদেশ প্রকৌশল বিশ্ববিদ্যালয়ে অধ্যাপনা করা এই যন্ত্রপ্রকৌশলী বর্তমানে আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন। এর আগে ২০০৩ থেকে ২০০৮ সাল পর্যন্ত তিনি গাজীপুরের ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেছেন।

## শিক্ষাজীবন
ফাজলী ইলাহী সেন্ট গ্রেগরী উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর ১৯৭১ সালে তিনি বাংলাদেশ প্রকৌশল বিশ্ববিদ্যালয় থেকে যন্ত্রপ্রকৌশলে (মেকানিক্যাল ইঞ্জিনিয়ারিং) স্নাতক ডিগ্রি অর্জন করেন। পরবর্তীতে তিনি উচ্চতর শিক্ষার জন্য ইংল্যান্ডে যান এবং ব্র্যাডফোর্ড বিশ্ববিদ্যালয় থেকে ১৯৭৭ সালে ডক্টরেট ডিগ্রি অর্জন করেন।

## কর্মজীবন
ফাজলী ইলাহী ১৯৭৫ থেকে ১৯৭৭ সাল পর্যন্ত  ব্র্যাডফোর্ড বিশ্ববিদ্যালয়ের প্রায়োগিক যন্ত্রকৌশলের খণ্ডকালীন প্রদর্শক হিসেবে কাজ করেন। দেশে ফিরে তিনি বুয়েটে যোগ দেন। ১৯৭৯ সাল থেকে তিনি প্রতিষ্ঠানটির *মেকানিক্যাল ইঞ্জিনিয়ারিং রিসার্চ বুলেটিনে*র সম্পাদকের দায়িত্ব পান। ১৯৭৯ থেকে ১৯৮০ সাল পর্যন্ত তিনি ইউনিডোর একজন ফেলো ছিলেন। ১৯৮৫ সালে তিনি বুয়েটের কম্পিউটার সেন্টারের সিস্টেম বিশ্লেষক নিযুক্ত হন। ১৯৮৬ সালে তাকে কিছুদিনের জন্য কম্পিউটার সেন্টারের ভারপ্রাপ্ত পরিচালক হিসেবে দায়িত্ব পালন করতে হয়। একই বছরের ১০ ফেব্রুয়ারি তিনি প্রতিষ্ঠানটির যন্ত্রপ্রকৌশল বিভাগের অধ্যাপক পদে নিয়োগ পান।

১৯৯৩ সালে তিনি ইসলামিক ইনস্টিটিউট অব টেকনোলজির কম্পিউটার সেন্টারের (আইসিটিভিটিআর) প্রতিষ্ঠাতা পরিচালক হিসেবে যোগ দেন। পরবর্তীতে তিনি বিশ্ববিদ্যালয়টির যন্ত্র ও রসায়ন প্রকৌশল বিভাগের অধ্যাপক এবং বিভাগীয় প্রধানের দায়িত্ব পালন করেন। ২০০৩ সালের ৪ জানুয়ারি তিনি প্রতিষ্ঠানটির উপাচার্য হিসেবে নিয়োগ পান এবং ২০০৮ সালের ৩১ মার্চ পর্যন্ত তিনি এ দায়িত্ব পালন করেন।

২০২০ সালের ১ জানুয়ারি তিনি আহছানউল্লা বিজ্ঞান ও প্রযুক্তি বিশ্ববিদ্যালয় নামক একটি বেসরকারি বিশ্ববিদ্যালয়ের উপাচার্য নিযুক্ত হন।

এছাড়া তিনি বর্তমানে বাংলাদেশ সোসাইটি অব মেকানিক্যাল ইঞ্জিনিয়ার্সের ভাইস প্রেসিডেন্ট এবং বোর্ড অব অ্যাক্রেডিটেশন অব ইঞ্জিনিয়ারিং অ্যান্ড টেকনিক্যাল এডুকেশন (বিএইটিই)-এর সেক্টোরাল কমিটির চেয়ারম্যান পদে অধিষ্ঠিত আছেন। তিনি ইনস্টিটিউশন অব ইঞ্জিনিয়ার্স বাংলাদেশ, বাংলাদেশ কম্পিউটার সোসাইটি এবং জাপান সোসাইটি অব টেকনোলজি অব প্লাস্টিসিটির একজন ফেলো। এর পাশাপাশি তিনি হিকমাহ ফাউন্ডেশন ও আঞ্জুমানে হেদায়েতুল উম্মত নামক দুটি প্রতিষ্ঠানের সাথে জড়িত আছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:ব্র্যাডফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশী শিক্ষায়তনিক
বিষয়শ্রেণী:আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য
বিষয়শ্রেণী:ইসলামিক ইউনিভার্সিটি অব টেকনোলজির উপাচার্য
বিষয়শ্রেণী:বাংলাদেশী যন্ত্র প্রকৌশলী
আলোক পথ

থাম্ব|মিরাউ ইন্টারফেরোমিটারের মধ্য দিয়ে আলোকপথের রেখাচিত্র। আপতিত রশ্মি (৪ থেকে ৬) এবং অবজেক্ট রশ্মির (৭) স্বতন্ত্র আলোকপথ রয়েছে এবং এভাবে সাদা আলোর ব্যতিচার ঘটে।
**আলোক পথ** হলো কোনো একটি আলোক মাধ্যম বা ব্যবস্থায় আলোকরশ্মি যে পথে গমন করে। ভাঁজকৃত আলোক যন্ত্রের মাধ্যমে কোনো একটি ভৌত আলোক দৈর্ঘ্যকে আলোকপথের চেয়ে কমানো সম্ভব। আলোকবিজ্ঞানের ভাষায় আলোকপথের দৈর্ঘ্যকে মাধ্যমের প্রতিসরাঙ্ক দ্বারা গুণন করার মাধ্যমে আলোক পথের দৈর্ঘ্য পাওয়া যায়।

## আলোক পথ প্রভাবক
কোনো একটি অথবা দুইটি মাধ্যমের আলোকপথ নিম্নলিখিত প্রভাবকসমূহ দ্বারা প্রভাবিত হয়:
* প্রতিফলন
** পূর্ণ আভ্যন্তরীণ প্রতিফলন
* প্রতিসরণ
* আলোর বিচ্ছুরণ
* শোষণ

## ব্যবহার্য সামগ্রী
* লেন্স
* প্রিজম
* দর্পন
* স্বচ্ছ পদার্থ (যেমন আলোক বিশোধক)
* ঈষদচ্ছ পদার্থ (যেমন হিমায়িত কাঁচ)
* অস্বচ্ছ পদার্থ

## তথ্যসূত্র

বিষয়শ্রেণী:আলোকবিজ্ঞান
বিষয়শ্রেণী:ভৌত আলোকবিজ্ঞান
বিষয়শ্রেণী:জ্যামিতিক আলোকবিজ্ঞান
ইসারুল হক কাসেমি

**ইসারুল হক কাসেমি** (, ১৯৬৪ — ১৯৯১) ছিলেন একজন পাকিস্তানি ইসলামি পণ্ডিত, ধর্ম প্রচারক ও রাজনীতিবিদ। তিনি সিপাহে সাহাবা পাকিস্তানের ২য় সভাপতি এবং পাকিস্তানের জাতীয় পরিষদের সদস্য ছিলেন। 

## প্রারম্ভিক জীবন
ইসারুল হক ১৯৬৪ সালে পাকিস্তানের পাঞ্জাব প্রদেশের সামুন্দ্রিতে জন্মগ্রহণ করেন। তার পরিবার আম্বালা থেকে সামুন্দ্রিতে বসতি স্থাপন করেছিল এবং তার পিতা কয়েক বছর মধ্যপ্রাচ্যে কাজ করেছিল। তিনি লাহোরের ৩টি মাদ্রাসায় লেখাপড়া করেছেন।

## কর্মজীবন
তিনি পেশা হিসেবে প্রথমে ব্যবসা করতে চেয়েছিলেন, পরে ১৯৮৫ সালে তিনি ওকারা মসজিদে খতিব হিসেবে নিযুক্ত হন। হক নওয়াজ ঝংভির অনুরোধে জেলার শহরে-বাজারে প্রচারের কাজে ঝং যাওয়ার আগে স্থানীয় পুলিশের সাথে বিবাদের জন্য তিনি একটি পরিচিতি লাভ করেন।

১৯৯০ খ্রিষ্টাব্দে ইসলামি জমহুরি ইত্তেহাদের প্রার্থী হিসেবে তিনি পাকিস্তানের সাধারণ নির্বাচনে জাতীয় পরিষদের সদস্য নির্বাচিত হন। তিনি ৬২,৪৮৬টি ভোট পান এবং পাকিস্তান ডেমোক্রেটিক এলায়েন্সের নওয়াব আমানুল্লাহ খানকে পরাজিত করেন।

## মৃত্যু
১৯৯১ সালে ঝং জেলায় একটি উপনির্বাচনের সময় তাকে হত্যা করা হয়।

## আরও দেখুন
* হক নওয়াজ ঝংভি
* আজম তারিক
* জিয়াউর রহমান ফারুকী
* মুহাম্মদ আহমেদ লুধিয়ানভী
* আওরঙ্গজেব ফারুকী
* দেওবন্দি ব্যক্তিত্বের তালিকা

## তথ্যসূত্র

## বহিঃসংযোগ
* ভিডিও –– ইসারুল হক কাসেমির একটি বক্তব্য
* ভিডিও –– পাকিস্তানের জাতীয় পরিষদে ইসারুল হক কাসেমির একটি বক্তব্য

বিষয়শ্রেণী:১৯৬৪-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানের ইসলামি চিন্তাবিদ
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:সিপাহে সাহাবা পাকিস্তানের প্রধান
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:গুপ্তহত্যার শিকার পাকিস্তানি
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:পাকিস্তানি ইসলামপন্থী
বিষয়শ্রেণী:পাকিস্তান জাতীয় পরিষদ সদস্য ১৯৯০-১৯৯৩
বিষয়শ্রেণী:ঝং জেলার ব্যক্তি
বিষয়শ্রেণী:গুপ্তহত্যার শিকার ধর্মীয় নেতা
মনীষ আর গোস্বামী

**মনীষ আর গোস্বামী** (জন্ম: ৮ঠা অক্টোবর ১৯৬১) একজন ভারতীয় টেলিভিশন প্রযোজক  এবং সিদ্ধন্ত সিনেমাভিশন প্রাইভেট লিমিটেডের চেয়ারম্যান এবং ব্যবস্থাপনা পরিচালক (সিএমডি)। তিনি সিদ্ধন্ত সিনেমাভিশন লিমিটেডের প্রতিষ্ঠাতা এবং ১৯৯৩ সালে হিন্দি সিরিয়াল পরমপাড়ার মাধ্যমে টেলিভিশন প্রযোজক হিসাবে আত্মপ্রকাশ করেছিলেন, যা জি টিভিতে প্রচারিত হয়েছিল এবং দর্শকদের মধ্যে একটি জনপ্রিয় সিরিয়াল ছিল । পরে তিনি আশিরওয়াদ, দারার, কিটি পার্টি, মিলন, সরকারী, কাইসা ইয়ে ইশক হ্যায় ... আজব সা ঝুঁকি হ্যায় ইত্যাদি ৩৫ টিরও বেশি টিভি সিরিয়াল প্রযোজনা করেছেন,এই সিরিয়ালগুলি হিন্দি বিনোদন টিভি চ্যানেল যেমন ডিডি -১, জি টিভি, স্টার প্লাস, এনডিটিভি ইমেজিন, সনি টিভি, লাইফ ওকে, সাহারা ওয়ান ইত্যাদিতে প্রচারিত হয়েছিল |

## ব্যক্তিগত জীবন
মনীষ আর গোস্বামী আর এন এন গোস্বামী এবং বিমলা আর গোস্বামীর ছেলে,তিনি হলেন বহুমুখী ও কিংবদন্তি অভিনেতা, নির্মাতা ও বলিউডের পরিচালক মনোজ কুমারের প্রথম কাজিন ভাই  | তিনি মুম্বই বিশ্ববিদ্যালয় থেকে স্নাতক এবং ১৯৮৭ সালের ১৯ জানুয়ারি অনুরাধা গোস্বামীর সাথে বিবাহ বন্ধনে আবদ্ধ হন | ১৯৯৩ সালে তিনি তার প্রোডাকশন হাউস সিদ্ধন্ত সিনেমাভিশন প্রাইভেট লিমিটেডের সন্ধান পেয়েছিলেন এবং হিট টিভি সিরিয়াল পরম্পরা দিয়ে তাঁর প্রযোজনার যাত্রা শুরু করেছিলেন |

## কেরিয়ার
গোস্বামী একজন শ্রদ্ধেয় চলচ্চিত্র পরিবারের লোক, তাঁর মৃত পিতা ১৯৬৭ সালে মুক্তিপ্রাপ্ত জাতীয় পুরস্কার চলচ্চিত্র ইউপিকার প্রযোজিত  এবং ভাই মনোজ কুমার  বিখ্যাত অভিনেতা, প্রযোজক এবং পরিচালক | মুম্বই বিশ্ববিদ্যালয় থেকে স্নাতক (বি.কম) করার পরে, তিনি তার ভাই মনোজ কুমারের চলচ্চিত্র সংস্থায় যোগদান করেছিলেন এবং ১৯৮৭-১৯৮৯ সালে প্রোডাকশন কন্ট্রোলার হিসাবে কাজ করেছিলেন, ১৯৯০ সালে তিনি তার নিজস্ব উচ্চ ব্যান্ড সম্পাদনা স্টুডিও এবং একটি যোগাযোগ কেন্দ্র চালু করেন,তারপরে তিনি নিজের প্রযোজনা সংস্থা খুললেন এবং তার প্রথম শো 'পরম্পরা' প্রযোজনা করলেন | তাঁর প্রোডাকশন হাউসের অধীনে তিনি অনেক টিভি সিরিয়াল প্রযোজনা করেছেন, দুটি টেলি চলচ্চিত্র এবং কয়েকটি টিভি সিরিয়াল প্রাক-প্রযোজনার পর্যায়ে রয়েছে | মণীশ গোস্বামী বহু আগে হৃষীকেশ মুখোপাধ্যায়ের ক্লাসিক কাল্ট কমেডি চলচ্চিত্র চুপকে চুপকে (১৯৭৫) শিরোনামটি নিবন্ধ করেছেন, ভূষণ কুমার এবং লভ রঞ্জন ইতোমধ্যে ১৯৭৫ এর মূল পুনর্নির্মাণের সিদ্ধান্ত নিয়েছে বলে ভূষণের সংস্থার কাছে পৌঁছে যাওয়ার পরে তিনি 'নো আপত্তি' পত্র দিয়ে এই উপাধিটি দিয়েছেন  । ২০১৯ সালে তিনি একতা কাপুরকে তাঁর কমেডি মুভি ড্রিম গার্ল উপাধিও দিয়েছেন | 

## সামাজিক কর্মকাণ্ড
প্রযোজক মনীষ গোস্বামী তার ছেলে সিদ্ধন্ত গোস্বামীর সাথে একটি প্রাক স্কুল এবং ডে কেয়ার সেন্টার  শুরু করেছেন, উদ্বোধন উপলক্ষে আইকনিক এবং কিংবদন্তি ক্রিকেটার মিঃ সুনীল গাভাস্কার এবং চলচ্চিত্র পরিচালক সুভাষ ঘাই উপস্থাপন করা হয়েছিল | 

## টেলিভিশন
নীচে মনীষ আর গোস্বামীর ব্যানারে সিদ্ধন্ত সিনেমাভিশন প্রাইভেট লিমিটেডের অধীনে নির্মিত টেলিভিশন শোগুলির তালিকা নীচে দেওয়া হয়েছে।

## তথ্যসূত্র

## বহিঃসংযোগ
*
* Siddhant Cinevision Pvt.Ltd.

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
উত্তরপ্রদেশ দিবস

**উত্তরপ্রদেশ দিবস** () বা **ইউপি দিবস-**কে ভারতের উত্তরপ্রদেশ রাজ্যের প্রতিষ্ঠাবার্ষিকী হিসাবে পালন করা হয়। প্রতিবছর ২৪ জানুয়ারি দিবসটি পালিত হয়। 

## ইতিহাস
১৯৫০ সালের ২৪ জানুয়ারিতে আগ্রা ও অওধ যুক্ত প্রদেশের নামবদল করে প্রদেশটির নামকরণ করা হয় উত্তর প্রদেশ। এর উপর ভিত্তি করে ২০১৭ সালের মে মাসে উত্তরপ্রদেশ সরকার প্রতি বছর ২৪ জানুয়ারি উত্তরপ্রদেশ দিবস বা ইউপি দিবস পালনের ঘোষণা করে।  এই দিবস উদযাপনের প্রস্তাব করেছিলেন রাজ্যপাল রাম নায়েক । 

## আরও দেখুন
* উত্তরপ্রদেশের ইতিহাস
* বিহার দিবস
* ওড়িশা দিবস

## তথ্যসূত্র

বিষয়শ্রেণী:জানুয়ারি উদ্‌যাপন
বিষয়শ্রেণী:উত্তরপ্রদেশের সংস্কৃতি
বিষয়শ্রেণী:ভারতের রাজ্য প্রতিষ্ঠাবার্ষিকী
বিহার দিবস

**বিহার দিবস** (*𑂥𑂱𑂯𑂰𑂩 𑂠𑂱𑂫𑂮*) হচ্ছে ভারতের বিহার রাজ্যের প্রতিষ্ঠাবার্ষিকী হিসেবে পালিত দিবস। প্রতি বছর ২২ মার্চে দিবসটি পালন করা হয়।  ১৯১২ সালে ব্রিটিশরা বাংলা প্রদেশ থেকে পৃথক করে এই প্রদেশ (পরবর্তীতে রাজ্য) গঠন করে করেছিল।  এই  দিবস উপলক্ষে দদিনটি বিহারের সরকারি ছুটির দিন। 

মুখ্যমন্ত্রী নীতীশ কুমারের আমলে বিহার সরকার বিহার দিবস পালন বড় আকারে উদ্‌যাপন শুরু করে। ভারত ছাড়াও, আমেরিকা যুক্তরাষ্ট্র, জার্মানি,  ব্রিটেন, স্কটল্যান্ড,  অস্ট্রেলিয়া, কানাডা, বাহরাইন, কাতার, সংযুক্ত আরব আমিরাত, ত্রিনিদাদ ও টোবাগো এবং মরিশাস সহ বিভিন্ন দেশে অবস্থানরত বিহারিরা দিবসটি উদ্‌যাপন করে থাকে। 

## পালন
প্রতি বছর বিহার সরকার একটি প্রজ্ঞাপন জারি করে ২২ মার্চকে বিহার দিবস হিসাবে পালনের জন্য সরকারি ছুটি ঘোষণা করে। এই ছুটি রাজ্য ও কেন্দ্রীয় সরকারের আওতাধীন সমস্ত অফিস এবং সংস্থাগুলির জন্য প্রযোজ্য। পাশাপাশি স্কুল-কলেজের শিক্ষার্থীরা বিভিন্ন অনুষ্ঠানের আয়োজন করে তাতে অংশ নিয়ে যথাযোগ্য মর্যাদার সাথে এই দিনটি উদ্‌যাপন করে।

## আরও দেখুন

* ওড়িশা দিবস
* উত্তরপ্রদেশ দিবস

## তথ্যসূত্র

বিষয়শ্রেণী:ভারতের রাজ্য প্রতিষ্ঠাবার্ষিকী
অপরিমিত ঔষধসেবন

**অপরিমিত ঔষধসেবন** (**ড্রাগ ওভারডোজ** বা ওডি) হল বাঞ্ছনীয় পরিমাণের চেয়ে অপরিমিত বা অতিমাত্রায় ঔষধ বা অন্য কোনও মাদকসেবন বা প্রয়োগ করা। ড্রাগ চেয়ে সুপারিশ করা হয় বৃহত্তর পরিমাণে বা অন্যান্য পদার্থ। সাধারণত এটি এমন ক্ষেত্রে ব্যবহৃত হয় যখন স্বাস্থ্যের জন্য কোনও ঝুঁকির সম্ভাবনা থাকে। অপরিতিপ মাত্রা বিষাক্ত অবস্থা বা মৃত্যুর কারণ হতে পারে।

## শ্রেণিবিন্যাস
থাম্ব|350x350পিক্সেল|জাতি ও জাতিগতভাবে মার্কিন ড্রাগের ওভারডোজ মৃত্যুর হারের সময়রেখা।  প্রতি 100,000 জনসংখ্যার হার।

অবৈধ ওষুধের ব্যবহার, প্রচুর পরিমাণে, বা ড্রাগ বিরত থাকার পরেও অতিরিক্ত পরিমাণে প্ররোচিত করতে পারে। কোকেন ব্যবহারকারীরা যারা আন্তঃসৃষ্টিতে ইনজেকশন দেয় তারা সহজেই দুর্ঘটনাক্রমে অতিরিক্ত পরিমাণে গ্রহণ করতে পারে, কারণ একটি আনন্দদায়ক ওষুধ সংবেদন এবং অতিরিক্ত মাত্রার মধ্যে মার্জিন কম।  অনিচ্ছাকৃত অপব্যবহারের মধ্যে পণ্যের লেবেলগুলি পড়তে বা বুঝতে ব্যর্থতার কারণে ডোজটিতে ত্রুটি অন্তর্ভুক্ত থাকতে পারে। দুর্ঘটনাজনিত ওভারডোজ অতিরিক্ত ওষুধের ফলে, ওষুধের সক্রিয় উপাদানগুলি শনাক্ত করতে ব্যর্থ হওয়া বা বাচ্চাদের দ্বারা অজস্র ইনজেশনও হতে পারে।  অল্প বয়স্ক শিশুদের মধ্যে একটি সাধারণ অজান্তেই অতিরিক্ত পরিমাণে আয়রনযুক্ত বহু-ভিটামিন জড়িত।

একাধিক ওষুধ একসাথে মিশ্রিত করার কারণে 'ওভারডোজ' শব্দটি প্রায়শই বিরূপ ওষুধের প্রতিক্রিয়া বা নেতিবাচক ড্রাগের মিথস্ক্রিয়াগুলির জন্য বর্ণনাকারী হিসাবে ব্যবহৃত হয়।

## লক্ষণ ও উপসর্গ

* Acute alcohol intoxication (F10)
** Ethyl alcohol
** Methanol poisoning
** Ethylene glycol poisoning
* Opioid overdose (F11)
* Among sedative-hypnotics (F13)
** Barbiturate overdose (T42.3)
** Benzodiazepine overdose (T42.4)
** Uncategorized sedative-hypnotics (T42.6)
*** Ethchlorvynol (Placidyl)
*** GHB
*** Glutethimide (Doriden)
*** Methaqualone
*** Ketamine (T41.2)
* Among stimulants (F14-F15)
** Cocaine overdose (T40.5)
** Amphetamine overdose (T43.6)
** Methamphetamine overdose (T43.6)
* Among tobacco (F17)
** Nicotine poisoning (T65.2)
* Among poly drug use (F19)
** Drug "cocktails" (speedballs)
* Medications
** Aspirin poisoning (T39.0)
** Paracetamol poisoning (Alone or mixed with oxycodone)
** Paracetamol toxicity (T39.1)
** Tricyclic antidepressant overdose (T43.0)
** Vitamin poisoning
* Pesticide poisoning (T60)
** Organophosphate poisoning
** DDT
* Inhalants

## রোগ নির্ণয়
গৃহীত পদার্থটি প্রায়শই ব্যক্তিটিকে জিজ্ঞাসা করে নির্ধারণ করা যেতে পারে। যাইহোক, যদি তারা সচেতনতার পরিবর্তিত স্তরের কারণে এই তথ্যটি না দেয় বা না করতে পারে তবে বাড়ির অনুসন্ধান বা বন্ধু এবং পরিবারের জিজ্ঞাসাবাদ সহায়ক হতে পারে।

## তথ্যসূত্র

বিষয়শ্রেণী:মনোরোগ সংক্রান্ত রোগনির্ণয়
বিষয়শ্রেণী:মাদকের অপব্যবহার
বিষয়শ্রেণী:ঔষধ সংস্কৃতি
বিষয়শ্রেণী:ঔষধ, ভেষজ এবং জৈবিক পদার্থের মাধ্যমে সৃষ্ট বিষক্রিয়া
বিষয়শ্রেণী:জরুরি চিকিৎসা
বিষয়শ্রেণী:আত্মহত্যার পদ্ধতি
সেলিনা রউফ চৌধুরী

**সেলিনা রউফ চৌধুরী** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## রাজনৈতিক জীবন
সেলিনা রউফ চৌধুরী ষষ্ঠ জাতীয় সংসদের মহিলা আসন ২৩ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
মেকআপ সেক্স

**মেকআপ সেক্স**, যৌন সঙ্গমের জন্য একটি অনানুষ্ঠানিক শব্দ যা অন্তরঙ্গ ব্যক্তিগত সম্পর্কের দ্বন্দ্বের পরে সংঘটিত হতে পারে। এই দ্বন্দ্বগুলি ছোটখাটো যুক্তিতর্ক থেকে শুরু করে সম্পর্কের ব্রেকআপ পর্যন্ত হতে পারে। এই পরিস্থিতিতে সেক্স আরো সন্তোষজনক এবং অতিরিক্ত বিনিয়োগ হিসাবে মানসিকভাবে তাৎপর্যপূর্ণ হয়ে উঠতে পারে। এটি কখনও কখনও দ্বন্দের পর আত্মশুদ্ধির অভিজ্ঞতা অনুসরণ করে কারও সঙ্গীর সাথে পুনর্মিলন এবং সঙ্গীকে পুনঃ আবিষ্কারের শারীরিক বহিঃপ্রকাশ হিসাবে ধারণা করা হয় এবং অন্তর্নিহিত বিরোধগুলি সমাধান করে।

মেকআপ সেক্সকে রোমান্টিক দ্বন্দ্ব থেকে উদ্ভূত যৌন আকাঙ্ক্ষা বৃদ্ধির জন্য দায়ী করা হয়। সম্পর্কের মধ্যে বিরোধের পরে, উত্তেজনার হস্তান্তর ঘটতে পারে যা ক্ষোভকে উত্তেজনায় স্থানান্তর করে। বিশেষজ্ঞরা মেকআপ সেক্সের দৃষ্টিভঙ্গির সাথে একমত নন, কেউ কেউ বিশ্বাস করেন যে, মেকআপ সেক্স অসুস্থ কারণ এটি "লড়াই, নাটক এবং সাধারণত খারাপ আচরণের" পুরস্কার স্বরুপ। যৌন বিশেষজ্ঞ এবং টেলিভিশন ব্যক্তিত্ব জেসিকা ও'রেলি মেকআপ সেক্সকে ইতিবাচক হিসাবে বর্ণনা করেছেন, কারন এটি বিরোধ নিষ্পত্তি করে যা কেবল যৌনতার মাধ্যমেই সমাধান করা যায়। মেকআপ সেক্স আরও তীব্র হতে পারে, কারণ এটি অন্তর্নিহিত সংবেদনগুলি অবমুক্ত করতে সহায়তা করে।

## তথ্যসূত্র

বিষয়শ্রেণী:মানব যৌনতা
মাসরুর নওয়াজ ঝংভি

**মাসরুর নওয়াজ ঝংভি** (জন্ম: ১৭ই জানুয়ারি, ১৯৮৮) একজন পাকিস্তানি ইসলামি ধর্মীয় নেতা এবং রাজনীতিবিদ। যিনি ২০১৭ থেকে ২০১৮ সালের মধ্যে পাঞ্জাব বিধানসভার সদস্য ছিলেন। তিনি সিপাহে সাহাবার প্রতিষ্ঠাতা হক নওয়াজ ঝংভির পুত্র।

## রাজনৈতিক জীবন
তিনি পাঞ্জাব বিধানসভার সদস্য হিসেবে নির্বাচিত হন। পরবর্তীতে স্বাধীনভাবে জমিয়তে উলামায়ে ইসলামের প্রার্থী হিসাবে ডিসেম্বর ২০১৬-এ অনুষ্ঠিত উপনির্বাচনে পিপি-৭৮ (ঝং-২) থেকে নির্বাচিত হন। আহলে সুন্নাত ওয়াল জামাত (এএসডব্লিউজে) তাকে সমর্থন করে।

## পুরস্কার
ইসলামাবাদে অনুষ্ঠিত জাতীয় শান্তি সম্মেলনে তিনি কেন্দ্রীয় ধর্মীয় বিষয়ক মন্ত্রী সর্দার মুহাম্মদ ইউসুফের কাছ থেকে শান্তি পুরস্কার লাভ করেন।

## আরও দেখুন
* হক নওয়াজ ঝংভি
## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:জমিয়ত উলামায়ে ইসলাম (ফজল) এর রাজনীতিবিদ
বিষয়শ্রেণী:দেওবন্দি ব্যক্তি
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:ঝং জেলার ব্যক্তি
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তানি উগ্র ডানপন্থী রাজনীতিবিদ
পম্পোর

[থাম্ব|280x280পিক্সেল|[শীর্ষে নারী (যৌনাসন)|শীর্ষে নারী যৌনাসনের ক্ষেত্রে, পুরুষ নিষ্কৃয় থাকে যখন মহিলা উদ্যোগী হয়। (এদুয়ার অঁরি আভ্রিলের চিত্র)]]
**পম্পোর** একটি যৌন কৌশল যা মহিলার শিশ্নকে উত্তেজিত করতে নারী তার যোনি পেশী ব্যবহার করে।    উভয় অংশীদার স্থির থাকে, যখন নারী তার পাবোকোসিজিয়াস পেশীর ছন্দময়, তরঙ্গায়িত স্পন্দন ব্যবহার করে পুরুষের উত্থানকে আঘাত করে, সুতরাং শীর্ষে নারী যৌনাসনেই এই অনুশীলন সর্বোত্তমভাবে করা যায়।

কেগেল বা পেলভিক ফ্লোর অনুশীলনের মাধ্যমে প্রাসঙ্গিক পেশী শক্তিশালীকরণের মাধ্যমে পমপোয়ারে একজন মহিলার দক্ষতা বাড়িয়ে তুলতে পারে এবং পৃথক পেশী শনাক্ত করতে এবং সংবেদন প্রদানের জন্য সংকোচন করতে দেয়।

এই কৌশলের ভিন্ন নামগুলির মধ্যে রয়েছে **সিঙ্গাপুর গ্রিপ**।  *[[সিঙ্গাপুর গ্রিপ|দ্য সিঙ্গাপুর গ্রিপ]]*  শিরোনামে, জেজি ফারেলের একটি উপন্যাস রয়েছে, পাশাপাশি এর ২০২০ টেলিভিশন অভিষেক এই বাক্যাংশ দিয়ে বোষায়। 

## কাবযাহ
"কাবযাহ" বা "কাবযা" ( , ) একটি বৈকল্পিক কৌশল যা দক্ষিণ এশিয়া থেকে উৎপন্ন, যেখানে মহিলা অতিরিক্তভাবে তার পেটের পেশী সংকোচনের সাথে পুরুষ সঙ্গীর লিঙ্গকে উত্তেজিত করতে ব্যবহার করে, তাকে অবশ্যই পুরোপুরি নিষ্ক্রিয় থাকতে হবে। শব্দটির অনুবাদ হয় 'ধারক' এবং সংবেদনকে 'দুগ্ধদোহনের' সাথে তুলনা করা যায়। এই কৌশলে দক্ষ হয়ে ওঠার আগে মহিলারা প্রশিক্ষণে বহু বছর ব্যয় করেছেন বলে জানা গেছে এবং যেমন এই কৌশলটি সম্পাদন করা অত্যন্ত কঠিন বলে বিবেচিত হয়। আইনটি নিজেই বিভিন্ন ধরনের তন্ত্র, এর উদ্দেশ্য সহবাসের সময়কাল এবং তীব্রতা বৃদ্ধি করা। 

## ইতিহাস
এটি প্রাচ্যের সহস্রবর্ষীয় কৌশল। এটি ভারতে উৎপন্ন এবং থাইল্যান্ডে নিখুঁত হয়েছে। প্রথম অনুশীলন মৈথুনার জন্য বিস্তৃত প্রস্তুতিমূলক তান্ত্রিক অনুশীলনের রূপান্তর দিয়ে শুরু হয়।। এই রূপান্তরটি প্রথমে মহান মা মন্দিরের পুরোহিতরা উর্বরতা আচারে ব্যবহার করার জন্য তৈরি করেছিলেন। সময়ের সাথে সাথে কৌশলটি প্রসারিত হয়ে ক্রমশ জনপ্রিয় হয়ে উঠেছে। একই রকম অনুশীলন ১৯৫০ সালে স্ত্রীরোগ বিশেষজ্ঞ আর্নল্ড কেগেল বিকাশ করেছিলেন, যিনি ১৯৫২ সালে মূত্রত্যাগের সমস্যাজনিত মহিলাদের জন্য কিছু অনুশীলনের "বিকাশ" করেছিলেন। গবেষণার মাধ্যমে তিনি আবিষ্কার করেন যে, পাবোকোক্যাসিজাস পেশীটি আকারের বাইরে রয়েছে এবং সঠিকভাবে কাজ করছে না। এই পেশীর ব্যায়াম অনুশীলন করার মাধ্যমে, সমস্যাটির সমাধান করা হয়েছিল এবং এতে যৌনাঙ্গে সংবেদনশীলতা এবং প্রচণ্ড উত্তেজনার সম্ভাবনাও বেড়ে যায়।  এর কিছুটা কারণ হতে পারে পেশীতে রক্ত প্রবাহ বৃদ্ধি এবং রক্ত প্রবাহ বৃদ্ধি অঅনায়াস উত্তেজনা এবং রাগমোচনের সাথে সম্পর্কিত। যখন একটি পেশীর শক্তি বৃদ্ধি পায়, রক্ত সরবরাহ বৃদ্ধি পায়, পার্শ্ব প্রতিক্রিয়িস্বরুপ  শ্রোণীতে রক্ত প্রবাহবেড়ে যাওয়ার  ফলে উচ্চ মাত্রার উত্তেজনা এবং তীব্র রাগমোচন হয়।

## তথ্যসূত্র

## আরও পড়ুন

* কাদোশ, কার্লোস, সেলিন *কিরেই* (২০১৫) *পম্প্পায়ার - আনন্দের পথ - স্বাস্থ্য, যৌনতা এবং জীবনের যোগ্যতা* । ইডেন পাবলিশিং
* কাদোশ, কার্লোস, (2015) *পুরুষ যৌন ক্ষমতা - পম্প্পায়ার - কাম সূত্রের জিমন্যাস্টিক* । ইডেন পাবলিশিং

বিষয়শ্রেণী:যৌনক্রিয়া
ছোট লিঙ্গের অবমাননা

**ছোট লিঙ্গের অবমাননা**, লিঙ্গ জড়িত এক ধরনের মৌখিক যৌন অপমান যেখানে একটি প্রভাবশালী ব্যক্তি সাধারণত সম্মতভাবে আজ্ঞাবহ পুরুষের লিঙ্গকে হ্রাস করে। অনুশীলনে যৌন ক্রিয়াকলাপ বা কেবল মৌখিক অবমাননা জড়িত থাকতে পারে। এটি প্রকাশ্যে বা গোপনেও হতে পারে।

আজ্ঞাবহ পুরুষের ছোট লিঙ্গ থাকা এখানে জরুরী নয়।  তারা অপমানিত হওয়ার ধারণা পছন্দ করে এবং লিঙ্গকে অকেজো হিসাবে গণ্য করে, বিশেষত লিঙ্গের আকার-সম্পর্কিত কটূক্তি বা সাধারণত লিঙ্গ নিয়ে উপহাস পছন্দ করে। কিছু মহিলা পুরুষের লিঙ্গের চূড়ান্ত বিচারক হওয়ার এবং তাকে হেয় করার ক্ষমতা দেখিয়ে যৌন উত্তেজনা পায়।  অনেকের কাছে, সমাজিকভাবে আরোপিত পুরুষত্বের ধারণা দুর্বল করা যৌনউত্তেজক হতে পারে। 

প্রায়শই অসতী পত্নীর স্বামী যখন আজ্ঞাবহ ব্যক্তি হয় তখন তাকে এই যুক্তি দিয়ে প্রত্যাখ্যাত এবং অপমানিত করা হয় যে সে তার পত্নীকে সন্তুষ্ট করতে পারে না বা তার লিঙ্গ কাউকে সন্তুষ্ট করার পক্ষে এত বড় নয়।  কেউ কেউ একে স্ত্রীলোকের সাথেও সম্পর্কিত করে, এমনকি অবজ্ঞার সময় আজ্ঞাবহ পুরুষের লিঙ্গ আকারের ভগাঙ্কুরের আকারের সাথেও তুলনা করে, যদিও লিঙ্গকে হ্রাস করার এই উপায়টি সমস্ত প্রভাবশালী মহিলারা ভালভাবে গ্রহণ করেন না কারণ মহিলাদের যৌনাঙ্গের অপমানের উপায় কখনই পুরুষের লিঙ্গ হওয়া উচিত নয়। 

কিছু ছোট লিঙ্গের অবমাননা অনলাইনেও করা হয়। আজ্ঞাবহ ব্যক্তি উপহাস করার উদ্দেশ্যে ইন্টারনেটে তার লিঙ্গের ছবি পোস্ট করতে পারে।  অনেক ক্ষেত্রে, বিডিএসএম অধিবেশনে ওয়েবক্যামের মাধ্যমে, কোনও প্রভাবশালী স্ত্রীলোক ভিডিওর মাধ্যমে অবমাননা করে। 

## আরো দেখুন
* ছোট পুরুষাঙ্গের নিয়ম

## তথ্যসূত্র

বিষয়শ্রেণী:যৌনক্রিয়া
বিষয়শ্রেণী:বিডিএসএম পরিভাষা
বিষয়শ্রেণী:মানব শিশ্ন
সালেহা ইসহাক সরকারি বালিকা উচ্চ বিদ্যালয়

**সালেহা ইসহাক সরকারি বালিকা উচ্চ বিদ্যালয়** সিরাজগঞ্জ পৌরসভায় অবস্থিত একটি মাধ্যমিক বিদ্যালয়। ১৯৩৭ সালে প্রতিষ্ঠিত এই সরকারি বিদ্যলয়টি সিরাজগঞ্জ জেলায় নারী শিক্ষার প্রসারে গুরুত্বপূর্ণ ভূমিকা রাখছে। প্রতিষ্ঠানটি রাজশাহী শিক্ষা বোর্ডের নিয়ন্ত্রণাধীন।

## ইতিহাস
১৯৩৭ সালে সিরাজগঞ্জের মহকুমা প্রশাসক (এসডিও) হাফিজ সৈয়দ মুহাম্মাদ ইসহাক ও তার স্ত্রী সালেহা বেগমের উদ্যোগে সিরাজগঞ্জে মেয়েদের জন্য একটি স্বতন্ত্র বিদ্যালয় প্রতিষ্ঠিত হয়, যার নামকরণ করা হয় *সালেহা ইসহাক গার্লস হাই ইংলিশ স্কুল*। বিদ্যালয়টি প্রতিষ্ঠায় মেসার্স চন্দ্র আনন্দ মোহন, ধুপিলের জমিদার, ইন্দুবালা চৌধুরানী, খান সাহেব মৌলভী মিজানুর রহমান, বাবু কালীদাস চৌধুরী, মৌলভী ইউসুফ উদ্দিন তালুকদার, খেদন রাও, সালিয়া নারায়ন প্রসাদ ও হাজী আহম্মেদ আলী প্রমুখ ব্যক্তিবর্গ আর্থিকভাবে সাহায্য করেন। ১৯৬৭ সালে বিদ্যালয়টি সরকারিকরণ করা হয়।

## অবকাঠামো
প্রায় সাড়ে চার একর জমির উপর প্রতিষ্ঠিত এই স্কুলটিতে বর্তমানে তিনটি ভবন আছে। এসব ভবনের মোট ২৫টি শ্রেণিকক্ষে পাঠদান কার্যক্রম পরিচালিত হয়। বিদ্যালয়ের পুরাতন ভবনটি অনেকটা মুঘল স্থাপত্যরীতিতে নির্মিত। দ্বিতল এই ভবনটি ১৯৩৭ সালে নির্মাণ করা হয়। পরবর্তীতে স্কুলটিতে ছাত্রী সংখ্যা বৃদ্ধি পেলে একটি তিন তলা ভবন নির্মাণ করা হয়।

১৯৫২ সালের ভাষা আন্দোলনে নিহতদের স্মরণে কেন্দ্রীয় শহীদ মিনারের আদলে স্কুলটিতে ২০১৯ সালে একটি শহীদ মিনার নির্মাণ করা হয়। পূর্বে স্কুল প্রাঙ্গনে একটি পুকুর ছিল, যা সম্প্রতি ভরাট করে ফেলা হয়েছে।

## শিক্ষা কার্যক্রম
স্কুলটিতে তৃতীয় থেকে দশম শ্রেণি পর্যন্ত অধ্যয়নের ব্যবস্থা রয়েছে। নবম ও দশম শ্রেণীতে বিজ্ঞান ও ব্যবসায় শিক্ষা বিভাগ চালু আছে। প্রতিষ্ঠানটি দুই শিফটে পরিচালিত হয়: প্রভাতী এবং দিবা। তৃতীয় থেকে পঞ্চম শ্রেণি পর্যন্ত প্রতি শিফটে একটি করে এবং ষষ্ঠ থেকে দশম শ্রেণি পর্যন্ত প্রতি শিফটে দুটি করে শাখা রয়েছে। এখানে জাতীয় শিক্ষাক্রম ও পাঠ্যপুস্তক বোর্ড প্রণীত পাঠ্যক্রম অনুযায়ী পাঠ দান করা হয়।

বিদ্যালয়টিতে একজন প্রধান শিক্ষক ও দুই জন সহকারী প্রধান শিক্ষক সহ মোট শিক্ষকের পদ রয়েছে ৫৩টি। এর মধ্যে প্রধান শিক্ষকের পদটি শূন্য থাকায় সহকারী প্রধান শিক্ষক মোঃ আফছার আলী ভারপ্রাপ্ত প্রধান শিক্ষকের দায়িত্ব পালন করছেন। এছাড়া প্রশাসনিক কাজে সহায়তা এবং বিদ্যালয়ের রক্ষণাবক্ষেণের জন্য রয়েছেন তিনজন কর্মচারী।

প্রতিষ্ঠানটিতে ভর্তি পরীক্ষা গ্রহণের মাধ্যমে নতুন শিক্ষার্থী ভর্তি কার্যক্রম সম্পন্ন করা হয়। বর্তমানে এ বিদ্যালয়ে ১৫৬৬ জন ছাত্রী অধ্যায়নরত আছে ()। এর মধ্যে অধিকাংশই বাঙালি মুসলমান।

## তথ্যসূত্র

## বহিঃসংযোগ
* 
* মাধ্যমিক ও উচ্চ মাধ্যমিক শিক্ষা বোর্ড, রাজশাহী

বিষয়শ্রেণী:সিরাজগঞ্জ জেলার বিদ্যালয়
বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত
বিষয়শ্রেণী:সিরাজগঞ্জ